Aerodynamics-gruppen har som mål å maksimere marktrykket ved å manipulere luftstrømmen rundt kjøretøyet. I Formula Student er det utrolig viktig å ha høyt marktrykk, og mye nedoverkraft, for å kunne svinge krappe svinger på en smal bane i høy hastighet. Gruppen oppnår dette gjennom design og produksjon av en lett vingeoppsats laget av karbonfiberforsterket polymer (CFRP).